หุ้น IPO 30 วันอันตราย!
นับจากต้นปี 2566 มีหุ้นไอพีโอ เข้ามาจดทะเบียนในตลาดหลักทรัพย์ SET จำนวน 5 หลักทรัพย์ ส่วนไอพีโอใน mai มีจำนวน 10 หลักทรัพย์
นับจากต้นปี 2566 มีหุ้นไอพีโอ เข้ามาจดทะเบียนในตลาดหลักทรัพย์ SET จำนวน 5 หลักทรัพย์ ส่วนไอพีโอใน mai มีจำนวน 10 หลักทรัพย์
11 พ.ค. 2566

นับจากต้นปี 2566
มีหุ้นไอพีโอ เข้ามาจดทะเบียนในตลาดหลักทรัพย์ SET จำนวน 5 หลักทรัพย์
เริ่มจาก MGC PRTR CHASE GABLE และ PQS
ส่วนไอพีโอใน mai มีจำนวน 10 หลักทรัพย์
PLT DEXON ITTHI READY BVG MEB NTSC SVR MASTER SAF
ล่าสุด ข้อมูล ณ ราคาปิดของหุ้นไอพีโอที่เข้ามาใน SET พบว่า มี 2 หลักทรัพย์ ที่ราคายืนเหนือราคาไอพีโอได้ คือ MGC และ PRTR
อีก 3 หลักทรัพย์ ราคายังต่ำกว่าไอพีโอ
คือ CHASE (2.90 บาท) PQS (6.00 บาท) GABLE (6.39 บาท)
ขณะที่ไอพีโอในตลาด mai มีหุ้นที่ราคาสูงกว่าไอพีโอ 4 หลักทรัพย์
เริ่มจาก READY BVG MEB MASTER
อีก 6 หลักทรัพย์ราคายังต่ำกว่าไอพีโอ โดยมีหุ้นบางตัวที่ราคายังต่ำกว่าไอพีโอค่อนข้างมาก เช่น DEXON จากราคาปิดวานนี้ 3.28 บาท ต่ำกว่าไอพีโอ -27.11%
ITTHI ต่ำกว่าไอพีโอ -22%
หากจะถามว่า เหตุที่ทำให้ราคาหุ้นเหล่านั้นลงมาต่ำกว่าจองหรือราคาไอพีโอ เกิดจากอะไร
ต้องขึ้นอยู่กับว่า นำคำถามนี้ไปถามกับใคร
หากถามสำนักงาน ก.ล.ต. และ ตลาดหลักทรัพย์ฯ
เราก็จะได้รับคำตอบที่ฟังดูแล้วเป็นเชิงวิชาการชวนง่วงนอน เข้าใจยาก
หากไปถามวาณิชธนกิจ หรือไอบีที่ทำงานเหล่านี้โดยตรง ก็น่าจะได้คำตอบไปอีกแบบ หรือแบบฟังว่า ไม่ได้กล่าวโทษตัวเองเกี่ยวกับการกำหนดราคาว่าจริง ๆ แล้วมีความเหมาะสมแค่ไหน
การกระจายหุ้นเป็นอย่างไร
หรือไปถามเจ้าของหุ้น
เจ้าของหุ้นจะบอกว่า หุ้นเขาพื้นฐานดี และไม่ทราบสาเหตุเหมือนกันว่า ทำไมราคาหุ้นถึงลงหนัก ฯลฯ
แต่เชื่อกันไหมว่า ทุกคนต่างทราบสาเหตุกันดี
และนักลงทุนเองที่เทรดกันมานาน ก็ทราบดีกว่า ปัญหาเหล่านี้เกิดจากอะไร ตรงไหน
คำตอบคือ “เจ้ามือ” นั่นแหละ
เจ้ามือ หรือผู้ดูแลสภาพคล่องของหุ้นไอพีโอนั้น
มีทั้งที่เป็นนักลงทุนรายใหญ่ (รายบุคคล–สถาบัน-กองทุน) ที่ได้รับการจัดสรรหุ้น หรือกลุ่มเจ้าของหุ้นใช้ “นอมินี” (ตัวแทนเจ้าของ) เข้ามาดำเนินการควบคุมราคาหุ้น
โดยหุ้นเหล่านั้นส่วนหนึ่งมาจากหุ้นไอพีโอนั่นแหละ (แบ่งบางส่วนไปให้นอมินีของเจ้าของ)
หุ้นไอพีโอ หากได้รายใหญ่ที่ดี ๆ หน่อยไม่ได้แบบตีหัวเข้าบ้าน
ราคาน่าจะยืนอยู่ได้ในระดับดี รายใหญ่บางกลุ่มพอได้ไอพีโอมา ก็ไปขายข้างบน คือ ทำราคาเปิดสูง ๆ พอได้กำไร แล้วเหลือหุ้นส่วนหนึ่งใช้เป็นเครื่องมือทุบลง แล้วไปรอรับข้างล่าง
เทคนิคกับทำหุ้นไอพีโอนั้นมีหลากหลายรูปแบบ
ขึ้นอยู่กับรายใหญ่แต่ละกลุ่มว่าจะดำเนินการในทางไหน อย่างไร
มาถึงที่ว่าแล้วหุ้น ไอพีโอ 30 วันอันตรายอย่างไร
หากเข้าไปดู “กราฟ” ของหุ้นไอพีโอที่ราคาลงมาต่ำกว่าราคาไอพีโอ จะพบว่า เส้นกราฟในช่วง 30 วันแรกหลังเข้าเทรด จะดิ่งลงต่อเนื่อง
โดยเฉพาะหุ้นที่มีการเปิดราคาสูง ๆ
หุ้นเหล่านี้ เล่นได้แค่วันแรกเท่านั้น
วันถัด ๆ มา อย่าไปเข้า เพราะราคาจะลงมาแบบลากยาวจากวันแรก (ที่ราคากระโดดขึ้นไป)
แต่หากคิดว่าจะเล่นหุ้นเหล่านั้น
คงต้องรอให้ราคาลงมาสะเด็ดน้ำก่อน หรือสร้างฐานเตรียมดีดกลับ